Sir Joseph Vintcent was 'n regter van die Hooggeregshof van die destydse Suid-Rhodesië (nou Zimbabwe). In 1861 in Mosselbaai gebore en ontvang opleiding aan die Diocesan College, Charterhouse en Cambridge. In 1885 word hy tot die balie toegelaat, word kroonvervolger in Brits-Betsjoeanaland en in 1894 eerste regter van die Hooggeregshof van Matabeleland. Hy is in 1898 bevorder tot regter van die Hooggeregshof van Suid-Rhodesië en beklee dié pos tot sy dood in 1914. Bron: Ensiklopedie van Suidelike Afrika, Eric Rosenthal, 1967 Laat weet as u oor addisionele inligting beskik wat ons hier kan bywerk.